Folketing
2012-11-28

Jeg ved godt, at det måske ikke er ad de normale diplomatiske kanaler, men at skrive en kronik i Politiken må også binde på en eller anden måde. Jeg føler, at Danmark på en eller anden måde er ved at miste grebet om det, der sker. Rigsfællesskabet er ved at miste grebet om det, der er i gang i Grønland. Jeg har stor forståelse for de grønlandske ønsker om at tjene en masse penge, det synes jeg også er en rigtig god idé. Men jeg synes bare, at vi har nogle muligheder her, som ikke er blevet udnyttet, netop fordi statsministeren gør det, hun gør, nemlig at sige: Vi venter, lad grønlænderne komme med et eller andet, og så skal vi nok finde ud af noget. Det, jeg beder om, er, at statsministeren tager initiativ til, at det her samarbejde nu bliver lavet, at vi sætter noget i gang – og gerne i et hurtigt arbejde, det er nødvendigt – sådan at vi i løbet af foråret måske kan have nogle helt andre muligheder i forhold til Grønland.